Du ved det sikkert ikke selv endnu. Men vi tør godt spå, at du sent lørdag aften med stor sandsynlighed vil række ud efter din mobiltelefon og sende en sms, hvor der bare står "20".

Det er nemlig dét startnummer, som tilhører den unge sanger Benjamin Ingrosso, som skal optræde i finalen i Eurovision Song Contest med sangen ’Dance You Off’.

Og hvorfor tør vi forudsige det? Fordi han er svensker. Fordi han er prototypen på en moderne ung Grand Prix-stjerne. Og fordi hans sang, der allerede er et hit i dansk radio, følger den velafprøvede svenske succesformel for et pophit.

Eurovision 2018 Eurovision Song Contest afholdes i år i Lissabon, Portugal.

Den store finale sendes lørdag 12. maj.

Finalen kan ses klokken 21 på DR1 - og i udlandet på DR TV - og følges her på dr.dk/grandprix.

Danmark repræsenteres i år af Rasmussen med nummeret 'Higher Ground'.

Grund 1: Statistikken lyver ikke

Statistiken taler for, at Sverige får din stemme i aften:

Vores blå-gule naboer formår nemlig gang på gang at høste toppoint fra Danmark, når stemmerne skal uddeles.

Faktisk er Sverige dét land, som Danmark siden 1957 har kastet flest point efter. Hele 374 af slagsen er det blevet til.

Læs også : DOWNLOAD Hent din stemmeseddel til Eurovision-finalen 2018

Og det vil også være femte år i træk, at vores naboland vil få vores 12 point, hvis danskerne stemmer som de plejer i aften.

Til sammenligning har svenskerne kun givet Danmark 264 point gennem årerne, og når altså ikke helt op på samme niveau af nabo-gavmildhed som danskerne.

Grund 2: Den perfekte solist

Svenskerne er igen lykkedes med at stykke den perfekte Grand Prix-pakke sammen, som taler til os seere i Danmark - og store dele af Europa.